Bambuko ūglis
Bambuko ūglis – įvairių rūšių bambukų jaunas daigas, naudojamas maistui. Renkami bambukų augavietėse pavasarį arba ankstyvą vasarą, vos tik pasirodę virš žemės. Valgoma centrinė ūglių dalis, nulupus viršutinius lapus. Šerdis supjaustoma ir verdama, o tada valgoma pati viena, dedama į troškinius, sriubas. Tekstūra traški, skonis neišraiškingas. Nevirti bambuko ūgliai kartūs ir maistui nenaudojami. Populiarūs Azijos šalių virtuvėse, parduodami švieži, konservuoti, džiovinti. Bambuko ūgliai nekaloringi, turi daug kalio.